కార్బన్ టెట్రాబ్రోమైడ్

కార్బన్ టెట్రాబ్రోమైడ్ఒక రసాయన సమ్మేళనం.ఇది ఒక కర్బన రసాయన సమ్మేళనం. ఈ సంయోగ పదార్థాన్ని టెట్రా బ్రోమోమిథేన్ (Tetrabromomethane) అని కూడా IUPACనామావళి ( nomenclature) ప్రకారం పిలుస్తారు. ఈ సమ్మేళనం రసాయన ఫార్ములాCBr4.

భౌతిక ధర్మాలు
ఇది ఒక ఘన పదార్థం.కార్బన్ టెట్రాబ్రోమైడ్ రంగు లేకుండా లేదా పసుపు-బ్రౌన్ రంగులో, స్పటికరూపం కలిగి, తియ్యటి వాసన కలిగి ఉండును. కార్బన్ టెట్రాబ్రోమైడ్ యొక్క అణుభారం331.63 గ్రాములు/మోల్. ఈ రసాయన పదార్థం యొక్కసాంద్రత 3.42 గ్రాములు/సెం.మీ3.కార్బన్ టెట్రాబ్రోమైడ్ ద్రవీభవన స్థానం 94.5 °C (202.0 °F; 367.6K)., కార్బన్ టెట్రాబ్రోమైడ్ బాష్పీభవన స్థానం 189.7 °C ( 373.4 °F; 462.8K ), ఈ ఉష్ణోగ్రత వద్ద కార్బన్ టెట్రాబ్రోమైడ్ వియోగం చెందును. కార్బన్ టెట్రాబ్రోమైడ్‌ నీటిలో కరుగదు. అయితే కార్బన్‌ టెట్రాబ్రోమైడ్‌ ఈథర్, క్లోరోఫారం,, ఇథనాల్ లలో కరుగును. కార్బన్ టెట్రాబ్రోమైడ్ యొక్క ఆవిరి వత్తిడి (vapor pressure)5.33 kPa (96.3°Cవద్ద)

కార్బన్ టెట్రాబ్రోమైడ్ రెండు బహురూపాలను (polymorphs) కలిగి ఉంది. ఒక రూపం,46.9°Cకన్న తక్కువ ఉష్ణోగ్రత వద్ద ఏర్పడు స్ఫటికాకార II లేదా β రూపం. రెండవది 46.9 °C కన్న ఎక్కువ ఉష్ణోగ్రత ఉండు స్ఫటికాకార I లేదా α రూపం.కార్బన్ టెట్రా బ్రోమైడ్ యొక్క క్రిటికల్ ఉష్ణోగ్రత 439 °C (712 K),, క్రిటికల్ వత్తిడి 4.26 MPa.

రసాయన చర్యలు
ట్రై పెనైల్ ఫాస్పాఫైన్ తో కార్బన్ టెట్రాబ్రోమైడ్‌ను కలిపి Appel reaction రసాయన చర్యజరిపించిన, ఈ రసాయన చర్యలో ఆల్కహాల్‌లను అల్కైల్ బ్రోమైడులుగా మార్చవచ్చును. కార్బన్ టెట్రాబ్రోమైడ్‌ను ట్రై పెనైల్ ఫాస్పాఫైన్‌తో కలిపి, అల్దిహైడులను టెర్మినల్ ఆల్కిన్స్ గా మార్చు Corey-Fuchs reaction ప్రక్రియ మొదటి దశలో ఉపయోగిస్తారు.

ఉత్పత్తి
కార్బన్ టెట్రాబ్రోమైడ్‌ను HBr లేదా Br2 ఉపయోగించి ఉత్పత్తి చెయ్యుదురు.,, అర్థి కంగా లాభదాయకంగా,100 °C వద్ద టెట్రా క్లోరో మిథేన్ ను అల్యూమినియం బ్రోమైడ్‌తో చర్య జరిపించడం వలన ఉత్పత్తి చెయ్యవచ్చును.

ఉపయోగాలు
కార్బన్ టెట్రాబ్రోమైడ్ ను గ్రీజు, మైనం,, నూనెల పట్ల ద్రావణిగా పనిచేయును.రబ్బరు పరిశ్రమలలో బ్లోవింగ్, వల్కనైజింగ్‌లో ఉపయోగిస్తున్నారు.వ్యవసాయ సంబంధిత రయనాలలో ఉత్పత్తిలో మధ్యమ స్థాయి మెటిరియల్‌గా ఉపయోగిస్తారు.ఈ సమ్మేళనానికి మండే స్వభావం లేనందున అగ్ని నిరోధక రసాయన పదార్థాలలో ఉపయోగిస్తారు.
కార్బన్ టెట్రాబ్రోమైడ్ అధిక సాంద్రత కారణంగా, దీనిని ఖనిజాలను వేరుపరచు ప్రక్రియలో కూడా ఉపయోగిస్తారు.

ఇవికూడా చూడండి
కార్బన్
బ్రోమిన్

మూలాలు

రసాయన శాస్త్రము
రసాయన సమ్మేళనాలు
కర్బన సమ్మేళనాలు